1. ΝΟΜΟΣ υπ' αριθ. 868 της 13/17 Φεβρ. 1979 (ΦΕΚ Α΄ 30) Περί διαζυγίου λόγω μακροχρονίου διακοπής της εγγάμου συμβιώσεως. Αρθρ.1.-1.Εκάτερος των συζύγων δύναται να ζητήση το διαζύγιον εάν επήλθε διακοπή της εγγάμου συμβιώσεως, διήρκεσε δε αύτη επί έξ τουλάχιστον συναπτά έτη, μέχρι της καταθέσεως της προς τούτο αγωγής. 2.Η κατά την προηγουμένην παράγραφον αγωγή, δέον να κατατεθή εντός αποκλειστικής προθεσμίας έξ μηνών από της ενάρξεως της ισχύος του παρόντος. Η κατά τας παρ. 2 και 3 του άρθρ. 595 του Κώδικος Πολ. Δικονομίας τρίμηνος προθεσμία, ορίζεται δια την εφαρμογήν του παρόντος εις τεσσαράκοντα πέντε ημέρας. 3.Η αίτησις συνδιαλλαγής δύνται να υποβληθή εις τον κατά το άρθρ. 593 παρ. 2 του Κώδικος Πολιτικής Δικονομίας αρμόδιον και προ της συμπληρώσεως της εξαετούς διακοπής της εγγάμου συμβιώσεως. Άρθρ.2.-Δικαίωμα προς διάζευξιν δεν υφίσταται: 1)εάν ήθελε διαπιστωθή υπό του δικαστηρίου ότι είναι σφόδρα πιθανή η αποκατάστασις της εγγάμου συμβιώσεως, 2)εάν ο εναγόμενος αντιτάσσεται εις την λύσιν του γάμου ένεκα εκτάκτων περιστάσεων υπό τας οποίας το διαζύγιον θα απετέλει δι' αυτόν ή τα κοινά τέκνα τοιαύτην εξαιρετικήν σκληρότητα, ώστε λαμβανομένων υπ' όψιν και των συνθηκών εφ' ας τελεί ο ενάγων, να επιβάλλεται η διατήρησις του γάμου. Άρθρ.3.-1.Κατ' αίτησιν του εναγομένου και άνευ ασκήσεως ανταγωγής, δύναται να κηρυχθή υπαίτιος του διαζυγίου ο ενάγων, α)εάν η διακοπή της συμβιβάσεως οφείλεται εις υπαιτιότητα αυτού, β)εάν απεδείχθησαν γεγονότα μη δυνάμενα μεν πλέον, ένεκα συγγνώμης ή παρελεύσεως της προθεσμίας, να αποτελέσουν λόγον διαζυγίου, αλλά τα οποία, καθ' εαυτά, παρείχον εις τον εναγόμενον δικαίωμα προς διάζευξιν. 2.Η κατά την προηγουμένην παράγραφον αίτησις του εναγομένου γίνεται δεκτή, εάν ο ενάγων δηλώση αυτοπροσώπως ή δι' ειδικού πληρεξουσίου ότι δέχεται να κηρυχθή υπαίτιος του διαζυγίου. Άρθρ.4.-Ως προς τα θέματα τα προκύπτοντα εκ του κατά τον παρόντα νόμον διαζυγίου και ιδία ως προς τας συνεπείας αυτού, εφαρμόζονται αναλόγως αι αντίστοιχοι διατάξεις του Αστικού Κώδικος. Άρθρ.5.-Η ισχύς του παρόντος νόμου άρχεται μετά δεκαήμερον από της δημοσιεύσεως αυτού δια της Εφημερίδος της Κυβερνήσεως. Για το θέμα της προίκας βλ.Νόμ. 987/1979 (ΦΕΚ Α΄ 258), τόμ. 7 σελ. 192,01. (Αντί για τη σελ. 344,11) Σελ. 344,11(α) Τεύχος 714-Σελ. 15 Διαζύγιο 7.Θ.γ.1 